CELEX: 31986D0342
Language: el
Date: 1986-06-30 00:00:00
Title: 86/342/ΕΟΚ: Απόφαση της Επιτροπής της 30ής Ιουνίου 1986 που τροποποιεί την απόφαση 82/735/ΕΟΚ του Συμβουλίου όσον αφορά τον πίνακα των εγκαταστάσεων της Βουλγαρίας που έχουν εγκριθεί για την εισαγωγήν νωπών κρεάτων στην Κοινότητα

Avis juridique important

|

31986D0342

86/342/ΕΟΚ: Απόφαση της Επιτροπής της 30ής Ιουνίου 1986 που τροποποιεί την απόφαση 82/735/ΕΟΚ του Συμβουλίου όσον αφορά τον πίνακα των εγκαταστάσεων της Βουλγαρίας που έχουν εγκριθεί για την εισαγωγήν νωπών κρεάτων στην Κοινότητα  

Επίσημη Εφημερίδα αριθ. L 201 της 24/07/1986 σ. 0049 - 0050 Φινλανδική ειδική έκδοση: Κεφάλαιο 3 τόμος 21 σ. 0160  Σουηδική ειδική έκδοση: Κεφάλαιο 3 τόμος 21 σ. 0160 

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 30ής Ιουνίου 1986  που τροποποιεί την απόφαση 82/735/ΕΟΚ 735/ΕΟΚ του Συμβουλίου όσον αφορά τον πίνακα των εγκαταστάσεων της Βουλγαρίας που έχουν εγκριθεί για την εισαγωγήν νωπών κρεάτων στην Κοινότητα  (86/342/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία 72/462/ΕΟΚ του Συμβουλίου της 12ης Δεκεμβρίου 1972 περί των υγειονομικών προβλημάτων και των υγειονομικών μέτρων κατά τις εισαγωγές ζώων του βοείου και χοιρείου είδους και νωπών κρεάτων προελεύσεως τρίτων χωρών (1), όπως τροποποιήθηκε τελευταία από τον κανονισμό (ΕΟΚ) αριθ. 3768/85 (2), και ιδίως το άρθρο 4 παράγραφος 1 και το άρθρο 18 παράγραφος 1,  την οδηγία 77/96/ΕΟΚ του Συμβουλίου της 21ης Δεκεμβρίου 1976 περί αναζητήσεως τριχινών κατά τις εισαγωγές από τρίτες χώρες νωπών κρεάτων που προέρχονται από χοιροειδή κατοικίδια (3), όπως τροποποιήθηκε τελευταία από τον κανονισμό (ΕΟΚ) αριθ. 3768/85, και ιδίως το άρθρο 4,  Εκτιμώντας:  ότι ο πίνακας των εγκαταστάσεων της Βουλγαρίας που έχουν εγκριθεί για την εισαγωγή νωπών κρεάτων στην Κοινότητα καταρτίστηκε αρχικά στην απόφαση 82/735/ΕΟΚ του Συμβουλίου (4), όπως τροποποιήθηκε τελευταία από την απόφαση 85/603/ΕΟΚ της Επιτροπής (5)·  ότι, από τον συνηθισμένο έλεγχο που πραγματοποιήθηκε κατ' εφαρμογή του άρθρου 5 της οδηγίας 72/462/ΕΟΚ και του άρθρου 3 παράγραφος 1 της απόφασης 83/196/ΕΟΚ της Επιτροπής της 8ης Απριλίου 1983 σχετικά με τους επιτόπιους ελέγχους που πραγματοποιούνται στα πλαίσια του καθεστώτος που εφαρμόζεται στις εισαγωγές βοοειδών και χοιροειδών, καθώς και νωπών κρεάτων προελεύσεως τρίτων χωρών (6), προέκυψε ότι στις εγκαταστάσεις το επίπεδο υγιεινής έχει υποστεί αλλαγές σε σχέση με τον προηγούμενο έλεγχο·  ότι ο έλεγχος αυτός απέδειξε ότι μία εγκατάσταση ανταποκρίνεται στους όρους του άρθρου της οδηγίας 77/96/ΕΟΚ· ότι, κατά συνέπεια, δύναται να της δοθεί η άδεια υποβολής σε εξέταση για την αποκάλυψη της παρουσίας τριχινών σε νωπό χοίρειο κρέας·  ότι είναι απαραίτητο, κατά συνέπεια, να τροποποιηθεί ο πίνακας των εγκαταστάσεων·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Το παράρτημα της απόφασης 82/735/ΕΟΚ αντικαθίσταται από το παράρτημα της παρούσας απόφασης.  Άρθρο 2  Η παρούσα απόφαση απευθύνεται στα κράτη μέλη.  Βρυξέλλες, 30 Ιουνίου 1986.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 302 της 31. 12. 1972, σ. 28.  (2) ΕΕ αριθ. L 362 της 31. 12. 1985, σ. 8.  (3) ΕΕ αριθ. L 26 της 31. 1. 1977, σ. 67.  (3) ΕΕ αριθ. L 311 της 8. 11. 1982, σ. 16.  (4) ΕΕ αριθ. L 373 της 31. 12. 1985, σ. 52.  (5) ΕΕ αριθ. L 108 της 26. 4. 1983, σ. 18.  ΠΑΡΑΡΤΗΜΑ  ΠΙΝΑΚΑΣ ΤΩΝ ΕΓΚΑΤΑΣΤΑΣΕΩΝ ΑΠΟ ΤΙΣ ΟΠΟΙΕΣ ΤΑ ΝΩΠΑ ΚΡΕΑΤΑ ΔΕΝ ΔΥΝΑΝΤΑΙ  ΝΑ ΕΙΣΑΓΟΝΤΑΙ ΣΤΟ ΕΔΑΦΟΣ ΤΗΣ ΚΟΙΝΟΤΗΤΑΣ ΠΑΡΑ ΜΟΝΟ ΣΕ ΜΙΑ ΚΑΘΟΡΙΣΜΕΝΗ ΗΜΕΡΟΜΗΝΙΑ  1.2.3 //  //  //  // Αριθμός  έγκρισης   // Εγκατάσταση   // Διεύθυνση   //  //  // Ι. ΧΟΙΡΕΙΟ ΚΡΕΑΣ (1)  Σφαγείο  1.2.3 //  //  //  // 28 T (2)   // Rodopa Svichtov  // Svichtov   //    //   //  (1) Επιτρέπεται στις επιχειρήσεις για τις οποίες εμφαίνεται η ένδειξη «Τ», κατά την έννοια του άρθρου 4 της οδηγίας 77/96/ΕΟΚ, να πραγματοποιούν την εξέταση για τη διαπίστωση των τριχινών που προβλέπεται στο άρθρο 2 της εν λόγω οδηγίας.  (2) Μέχρι τις 31 Δεκεμβρίου 1986.  ΙΙ. ΠΡΟΒΕΙΟ ΚΡΕΑΣ  Α. Σφαγείο και εργαστήριο κοπής  1.2.3 //  //  //  // 26 (1)   // Rodopa Sliven   // Sliven  //    //   //  B. Σφαγείο  1.2.3 //  //  //  // 28 (1)   // Rodopa Svichtov  // Svichtov   //    //   //  (1) Μέχρι 31 Δεκεμβρίου 1986.